http://www.loc.gov/mods/v3 http://www.loc.gov/standards/mods/v3/mods-3-2.xsd
Επισκόπηση και υλοποίηση υπηρεσιών παγκοσμίου στού
Τμήμα Μηχανικών Πληροφοριακών και Επικοινωνιακών Συστημάτων.
Πανεπιστήμιο Αιγαίου, Τμήμα Μηχανικών Πληροφοριακών και Επικοινωνιακών Συστημάτων
Η εξέλιξη της τεχνολογίας στον τομέα των Υπηρεσιών Παγκόσμιου Ιστού έχει ως αποτέλεσμα την αλλαγή της φιλοσοφίας που αφορά την ανταλλαγή πληροφοριών μέσω του διαδικτύου. Η αρχική φιλοσοφία που επικρατούσε και χαρακτήριζε τον τρόπο ανταλλαγής των πληροφοριών στο διαδίκτυο είχε ανθρωποκεντρικές εφαρμογές, όπως αυτές περιγράφονται στο μοντέλο client-server, δηλαδή δοσοληψίες τύπου εφαρμογής-προς-χρήστη ή αλλιώς επιχείρησης-προς-καταναλωτή (business-to-consumer). Με την πάροδο του χρόνου η νέα φιλοσοφία ανταλλαγής πληροφοριών που προτείνει η τεχνολογία των Υπηρεσιών Παγκόσμιου Ιστού χαρακτηρίζεται από δοσοληψίες τύπου εφαρμογής-προς-εφαρμογή ή αλλιώς επιχείρησης-προς-επιχείρηση (business-to-business). Η αλλαγή αυτή οφείλεται στο επικοινωνιακό μοντέλο εφαρμογής-προς-εφαρμογή των Υπηρεσιών Παγκόσμιου Ιστού το οποίο είναι βασισμένο σε ήδη υπάρχοντα ή ανερχόμενα πρότυπα, όπως το πρωτόκολλο HTTP, η γλώσσα XML, το πρωτόκολλο SOAP, η γλώσσα WSDL και το έργο UDDI.Η τεχνολογία των Υπηρεσιών Παγκόσμιου Ιστού παρέχει ένα προγραμματιστικό μοντέλο ανεξάρτητο από τις γλώσσες προγραμματισμού και από το περιβάλλον ανάπτυξης, το οποίο επιταχύνει την ενοποίηση των εφαρμογών σε όλο το διαδίκτυο. Η ενοποίηση των εφαρμογών μέσω των Υπηρεσιών Παγκόσμιου Ιστού επιφέρει ευελιξία στην διασύνδεση επιχειρησιακών συστημάτων και καθώς οι Υπηρεσίες Παγκόσμιου Ιστού εφαρμόζονται εύκολα σαν προσαρτούμενη τεχνολογία πάνω σε υπάρχοντα συστήματα πληροφοριών και εφαρμογών, διάφορες απαιτήσεις μπορούν να εκπληρωθούν και στη συνέχεια να προταθούν νέες δυνατότητες. Ενώ η αποδοχή των Υπηρεσιών Παγκόσμιου Ιστού μεγαλώνει, το πλήθος των υπηρεσιών θα μεγαλώσει και αυτό, δίνοντας με τον τρόπο αυτό την δυνατότητα ανάπτυξης περισσότερο δυναμικών μοντέλων εφαρμογών και την δυνατότητα ενοποίησης των επιχειρήσεων μέσω του διαδικτύου.Στην διπλωματική αυτή παρουσιάζονται αναλυτικά το μοντέλο των Υπηρεσιών Παγκόσμιου Ιστού, το πρωτόκολλο επικοινωνίας SOAP, η γλώσσα περιγραφής των Υπηρεσιών Παγκόσμιου Ιστού WSDL καθώς και το έργο για την ανεύρεση Υπηρεσιών Παγκόσμιου Ιστού UDDI. Επιπλέον, θα παρουσιασθούν οι πτυχές που καταστούν μία Υπηρεσία Παγκόσμιου Ιστού ως ασφαλή Υπηρεσία Παγκόσμιου Ιστού. Στη συνέχεια θα περιγραφεί αναλυτικά ο τρόπος δημιουργίας απλών Υπηρεσιών Παγκόσμιου Ιστού σε γλώσσα PHP και Java. Θα ακολουθήσει η περιγραφή διάφορων διαδεδομένων Υπηρεσιών Παγκόσμιου Ιστού που υπάρχουν στο διαδίκτυο. Αμέσως μετά θα περιγραφεί η εφαρμογή που δημιουργήθηκε για να συμπληρώσει και να πλαισιώσει με την ύπαρξή της την διπλωματική εργασία αυτή. Η εφαρμογή αυτή αφορά την δημιουργία μίας ιστοσελίδας η οποία θα μπορεί να παίρνει μέσω Υπηρεσιών Παγκόσμιου Ιστού προσφορές για ξενοδοχεία της νήσου Σάμου και να κάνει κράτηση δωματίων σε αυτά από δύο διαφορετικά ταξιδιωτικά πρακτορεία, έτσι ώστε ο υποψήφιος χρήστης της εφαρμογής να επιλέγει τα ξενοδοχεία που ταιριάζουν στις οικονομικές του δυνατότητες και καλύπτουν τις ανάγκες του. Τέλος θα σχολιασθεί η σημερινή κατάσταση και το μέλλον που προβλέπεται να έχει η αρχιτεκτονική των Υπηρεσιών Παγκόσμιου Ιστού.
του Παπαδόπουλου Ελευθέριου ; επιβλέπων καθηγητής, Τζουραμάνης Θεόδωρος.
Μέλη της εξεταστικής επιτροπής: Τζουραμάνης Θεόδωρος, Γκρίτζαλης Στέφανος, Κοκολάκης Σπύρος.
Πτυχιακή εργασία – Πανεπιστήμιο Αιγαίου, Σάμος, 2005.
Simple Object Access Protocol (Computer network protocol)